സ്വര്ണക്കടത്ത് കേസ് കസ്റ്റംസ് കുറ്റപത്രത്തില് കാരാട്ട് ഫൈസലിനെതിരെ ഗുരുതര പരാമര്ശം Latest സ്വര്ണക്കടത്ത് കേസുമായി ബന്ധപ്പെട്ട കസ്റ്റംസ് കുറ്റപത്രത്തില് കാരാട്ട് ഫൈസലിനെതിരെ ഗുരുതര പരാമര്ശം. സ്വര്ണക്കടത്തില് കാരാട്ട് ഫൈസല് നിക്ഷേപം നടത്തിയെന്ന് കുറ്റപത്രത്തില് പറയുന്നു. ഒന്നാം പ്രതി സരിത്തിന്റെ മൊഴിയിലാണ് ഫൈസലിന്റെ പരാമര്ശം. 2019ല് നടന്ന നയതന്ത്ര സ്വര്ണക്കടത്തിലാണ് ഇയാള് പണം മുടക്കിയതെന്ന് സരിത് മൊഴി നല്കിയിട്ടുണ്ട്. എം ശിവശങ്കര് ഇന്റലിജന്സ് റിപ്പോര്ട്ട് ചോര്ത്തിയെന്നും കുറ്റപത്രത്തില് സൂചിപ്പിക്കുന്നു. എന്ഐഎ മാപ്പുസാക്ഷിയാക്കിയ സന്ദീപ് മുഖ്യ പ്രതിയാണെന്നും കസ്റ്റംസ് കുറ്റപത്രത്തില് പറയുന്നു. 21 തവണ ഈ സംഘം ഇത്തരത്തില് സ്വര്ണക്കടത്ത് നടത്തിയിട്ടുണ്ടെന്ന് സരിത്ത് മൊഴിനല്കി. കാരാട്ട് ഫൈസല് വിദഗ്ധനായ കള്ളക്കടത്തുകാരനാണെന്ന് സന്ദീപ് തന്നോട് പറഞ്ഞു. കാരാട്ട് ഫൈസലും ഫൈസല് ഫരീദും മറ്റൊരാളും ചേര്ന്നാണ് 2019ല് സ്വര്ണക്കടത്തിനു നിക്ഷേപം നടത്തിയത്. മുഖ്യമന്ത്രിയുടെ പ്രൈവറ്റ് സെക്രട്ടറി ആയിരുന്ന എം ശിവശങ്കര് സ്വര്ണക്കടത്തിനെപ്പറ്റിയുള്ള ഇന്റലിജന്സ് റിപ്പോര്ട്ട് ചോര്ത്തി ഇവര്ക്ക് നല്കിയെന്നും കുറ്റപത്രത്തില് സൂചിപ്പിക്കുന്നു. English Summary : gold smuggling serious reference to karat faizal in customs charge sheet